# Air hockey

### De Viquipèdia

Air Hockey
Maça d'air hockey high top
Disc oficial lexan-yellow

L'Air Hockey és un esport en el qual competeixen dues persones que intenten anotar punts a la porteria contraria.

## [edita] Material

Per jugar a air hockey es necessita una taula d'air hockey, dues maces i un disc.

Actualment, les úniques taules aprovades per jugar per la USAA (United States Air Hockey Association) són les taules Dynamo de 8 peus (2,44 metres), entre les quals trobem la "Photon", la "Pro-Style", la vella "Blue-Top", la "Brown Top", la "Purple Top" i la "Black Top" sense linies de joc dibuixades.

Les maces oficials han de tenir les següents característiques:

- Pes: no pot ser superior als 170,1 g.
- Diàmetre: com a màxim de 10,32 cm.
- Color: la maça pot ser de qualsevol color, excepte la seva vora exterior que ha de ser de color diferent a la de la superfície de la taula.
- Material: ha de ser tor del mateix material.
- Altres:
  - Ha de ser uniforme i simètric a travès de la seva circunferència.
  - No es pot alterar o desgastar una maça per modificar el seu angle de contacte amb la taula.

Podem trobar, principalment, dos tipus de maces: les maces amb barret (high top) i les maces planes (low top). Totes les maces es fabriquen als Estats Units excepte un model de maça plana (low top) oficial que es fabrica a Terrassa (Catalunya), feta de nylon.

Els discos aprovats per la USAA i per AHC són els models Lexan-yellow, Lexan-red i Dynamo-green.

## [edita] Historial de Competicions Internacionals

- Vegeu Campionat del Món d'air hockey

### [edita] Altres competicions fora dels Estats Units

Les primeres competicions oficials d'air hockey fora dels Estats Units van tenir lloc a Veneçuela, a mitjans dels anys 90. Ràpidament el grup de jugadors veneçolans va anar creixent fins arribar a ajuntar més de 60 jugadors a llurs tornejos setmanals. Després d'una primera participació al Campionat Mundial més aviat discreta, l'air hockey veneçolà va donar un salt qualitatiu sense precedents en aquest esport que va dur dos dels seus jugadors, José Mora i Pedro Otero a dominar el podi del Campionat Mundial entre els anys 1998 i 2000. Concretament, Mora va ser campió mundial en tres edicions consecutives (1998, '99, '00), convertint-se en el primer jugador no nord-americà en guanyar aquest títol. Tanmateix, l'any 2000 va marcar un punt d'inflexió en l'evolució de l'air hockey veneçolà. Diversos factors, entre ells la situació social del país, va provocar que molts jugadors clau es retiressin i d'altres emigressin a l'estranger (com Mora a Houston, E.U.A. i Otero a Espanya). Des d'aleshores no s'han dut a terme noves competicions al país sud-americà i no s'han tornat a conseguir els mateixos èxits a nivell internacional.
El 2003 es van començar a disputar les primeres competicions oficials a l'àrea de Barcelona (Catalunya), marcant el naixement de l'air hockey europeu. De fet, des de 1997 s'havien anat jugant anualment campionats de Catalunya, però sense seguir regles USAA. El mateix 2003 es va constituïr l'associació AirHockey Catalunya, que de seguida va aconseguir uns promitjos de participació al voltant de 20 jugadors per torneig. Amb les competicions locals ja consolidades, el 2005 AirHockey Catalunya va començar a promoure tornejos promocionals a diverses ciutats d'Espanya (Sevilla, Vélez-Màlaga i Madrid).
Al mateix any 2005, un nou grup va sorgir a Sant Petersburg (Rússia), a iniciativa de l'Associació Russa d'Hoquei Taula (RTHA), una associació que organitza competicions d'altres disciplines esportives sobre taula (hoquei-billar i hoquei sobre taula). La RTHA, seguint els passos dels jugadors catalans ja ha posat en marxa diversos tornejos amb uns molt alts registres de participació i ha celebrat el seu primer Campionat Nacional el 28 de maig de 2006. Al març de 2006 va tenir lloc una nova fita per l'air hockey europeu, amb la participació del primer jugador d'aquest continent, el català Mauro Sturlese, al Campionat Mundial de Las Vegas, on va obtenir la 31a posició entre 60 participants. A més de Catalunya i Rússia, les perspectives per a futures competicions oficials d'air hockey se centren a curt termini en Sevilla, Madrid, Holanda i Anglaterra, on ja han sorgit grups de jugadors interessats en tirar endavant aquest esport en les seves respectives regions.

## [edita] Competicions catalanes

- Campionat de Catalunya
- TriCup
- Reptes AHC

Competicions anteriors

- Lliga Catalana (2003-'04)
- Circuit AHC (2005)

## [edita] Enllaços externs

- Air Hockey Catalunya
- Air Hockey World (anglès)
- Air Hockey.com (anglès)

Obtingut de "http://ca.wikipedia.org../../../a/i/r/Air_hockey.html"

Categoria: Air Hockey

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- Hrvatski
- Italiano
- Latviešu
- Nederlands
- Polski
- Svenska